《赠壶园同寓诸子五章 其四 金匮徐炽昌》
清代·姚燮

弱冠走千里，羞与伏骀并。朗眉逼英爽，澄眸照清迥。

读书阻奥义，妙悟得俄顷。风轮籋天马，中蹶由恃敏。

愿以特达气，挫鍊入沈静。两仪递昧旸，流辉日夕警。

宝哉太阿剑，毋使匣韬影。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。